《三叠泉庐山简寂观十五里一名撷泉》
宋代·蒲寿宬

此岂凡间物，神人疑属餍。
踏翻云母碓，放出水精帘。
娥女愁遗佩，冰虬或弄髯。
鲛绡一百丈，织出浪纹纖。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。